**OŠ „Matija Gubec“ Jarrmina**

**Upisi u srednju školu - upute za ispis prijavnica**

**U srijedu, 22. srpnja 2020. u 12.00 sati** se zaključavaju liste prioriteta i počinje ispis **prijavnica**.

**Prijavnica** - obrazac koji sadrži konačnu listu prijavljenih obrazovnih programa, poredanih po prioritetima. Potpisivanje prijavnice s listom prioriteta ne jamči da će se kandidat i upisati na onaj izbor na kojemu je stekao pravo upisa u trenutku zaključavanja odabira, odnosno ispisivanja prijavnice, već predstavlja njegovu konačnu odluku o poretku prijavljenih programa obrazovanja i namjeru upisivanja programa u kojeg ga je smjestio sustav.

**Prijavnicu potpisuju učenik i roditelj i dostavljaju na sljedeći način:**

1. Učenik sam ispisuje prijavnicu nakon prijave („logiranja“) u Nacionalni informacijski sustav prijava i upisa u srednje škole ([www.upisi.hr](http://www.upisi.hr)). Prijavnica će se nalaziti na kartici „**Moj odabir**“. Potpisanu od strane roditelja i učenika, dostavljaju se elektronskim putem na e-mail razrednika (potpisanu prijavnicu fotografirati ili skenirati i poslati u privitku) ili osobno u školu.
2. Ako nemate mogućnost ispisa prijavnice od kuće ili nemate digitalni potpis, možete doći u školu (**obavezno s učenikom dolazi i roditelj!**). Učenik sam ispisuje prijavnicu koristeći školski pisač/printer. Potrebno je ponijeti podatke s kojima ste se do sad prijavljivali u sustav (e-mail, lozinku i PIN). Prijavnicu potpisuju učenik i roditelj i dostavljaju razredniku ili pedagogu osobno ili elektronskim putem na e-mail razrednika.

Termini i rokovi:

Rok za ispis, potpisivanje i dostavu prijavnice razredniku elektronskim putem:

**22.7. u 12h – 24.7. u 15h;**

Rok za ispis, potpisivanje i dostavu prijavnice u školi:

**22.7. (srijeda) od 12h do 13h,**

**23.7. (četvrtak) od 9h do 13h,**

**24.7. (petak) od 9h do 12h.**

**VAŽNO!**

**Dostava potpisane prijavnice je jedan od uvjeta za upis u srednju školu! Taj uvjet će bit ispunjen nakon što razrednik zaprimljenu prijavnicu evidentira u svom sučelju stavljanjem kvačice pored imena učenika. U slučaju da potpisana prijavnica nije dostavljena i evidentirana u roku , sustav će kandidata brisati s liste i uputiti na jesenski upisni rok! Prijavnice ostaju u arhivi upisnog povjerenstva naše škole.**

**Dana 25.7.2020. bit će objavljen konačni poredak, a o daljnjim koracima ćete biti obaviješteni do kraja ovog tjedna. Potvrde školske medicine će biti poslane na adresu naše škole pa ćete ih podići ovdje, ali još jednom upućujemo sve učenike da vide koji su im uvjeti upisa koje traži srednja škola i na vrijeme pribave potrebnu dokumentaciju (potvrda medicine rada, ugovor o naukovanju za pohađanje prakse).**

**Još jednom upućujemo na redovito praćenje obavijesti na web stranici** [**www.upisi.hr**](http://www.upisi.hr) **i mrežnim stranicama srednjih škola!**